Sanam Singh
சனம் கிரிஷன் சிங் (பிறப்புஃ 11 ஜனவரி 1988), ஒரு முன்னாள் இந்திய டென்னிஸ் வீரர் ஆவார். 2010 ஆசிய விளையாட்டுப் போட்டிகளில் இரட்டையர் பிரிவில் தங்கப் பதக்கத்தையும், அணி பிரிவில் வெண்கலப் பதக்கத்தையும் சிங் வென்றார். 2014ஆம் ஆண்டு இஞ்சியோனில் நடைபெற்ற ஆசிய விளையாட்டுப் போட்டிகளில் இரட்டையர் பிரிவில் வெள்ளிப் பதக்கம் வென்றதன் மூலம் அவர் ஆசிய விளையாட்டுப் போட்டிகளில் மேலும் ஒரு பதக்கத்தை வென்றார். சிங் 2007 முதல் 2011 வரை வர்ஜீனியா பல்கலைக்கழகத்தில் கல்லூரி டென்னிஸ் விளையாடினார். சிங் தற்போது ஹார்வர்ட் பல்கலைக்கழகத்தில் உதவி டென்னிஸ் பயிற்சியாளராக உள்ளார். 2005 ஆம் ஆண்டில் ஐடிஎஃப் ஜூனியர் தரவரிசையில் சிங் நான்காவது இடத்தைப் பிடித்தார். நான்கு ஜூனியர் கிராண்ட் ஸ்லாம்களிலும் விளையாடியுள்ளார். ஜூனியர் ஆஸ்திரேலிய ஓபன், ஜூனியர் விம்பிள்டன், 2005 ஆசிய க்ளோஸ்ட் ஜூனியர் சாம்பியன்ஷிப் மற்றும் ஆசியா/ஓசியானியா க்ளோஸ்ட் சாம்பியன்ஷிப் ஒற்றையர் சாம்பியன்ஷிப் ஆகியவற்றில் 16 வது சுற்றுக்கு முன்னேறினார். 2007 ஆம் ஆண்டில், அவர் இந்தியாவில் நடந்த ஃபியூச்சர்ஸ் சர்க்யூட் நிகழ்வின் காலிறுதிக்கு முன்னேறினார். ..